|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 17.06.2024 | nr 28 | |
| **Ravikindlustuse seaduse alusel kehtestatud ravimitega seotud määruste muutmine** |  |

Määrus kehtestatakse ravikindlustuse seaduse § 42 lõike 21, § 43 lõike 1 ja § 44 lõike 1 alusel.

**§ 1. Tervise- ja tööministri 29. aprilli 2022. a määruse nr 40 „Haigused, mille ravimiseks või kergendamiseks mõeldud ravim kantakse ravimite loetellu soodustuse protsendiga 100 või 75” muutmine**

Tervise- ja tööministri 29. aprilli 2022. a määruses nr 40 „Haigused, mille ravimiseks või kergendamiseks mõeldud ravim kantakse ravimite loetellu soodustuse protsendiga 100 või 75“ tehakse järgmised muudatused:

**1)** paragrahvi 1 punkt 61 sõnastatakse järgmiselt:

„61) düslipideemia, südame isheemiatõve, muude veresoonte ateroskleroosi ja müokardiinfarkti või müokardi revaskulariseeriva protseduuri (koronaarangioplastika või aortokoronaarne šunteerimine) järgne seisund (E78, I20, I21, I22, I25, I63, I65, I66, I69, I70.2, Z45, Z95) – PCSK9 modulaatorid;“;

**2)** paragrahvi 1 täiendatakse punktidega 65–67 järgmises sõnastuses:

„65) elundiamüloidoos (E85.0, E85.4);

66) Fabry tõbi (E75.2);

67) hereditaarne angioödeem ehk C1-esteraasi inhibiitori puue (D84.1).”.

**§ 2. Sotsiaalministri 21. märtsi 2007. a määruse nr 33 „Ravimite piirhinnad” muutmine**

Sotsiaalministri 21. märtsi 2007. a määruse nr 33 „Ravimite piirhinnad” lisa kehtestatakse uues sõnastuses (lisatud).

**§ 3. Sotsiaalministri 24. septembri 2002. a määruse nr 112 „Tervisekassa ravimite loetelu” muutmine**

Sotsiaalministri 24. septembri 2002. a määruse nr 112 „Tervisekassa ravimite loetelu” lisa kehtestatakse uues sõnastuses (lisatud).

**§ 4. Määruse jõustumine**

Määrus jõustub 1. juulil 2024. a.

(allkirjastatud digitaalselt)

Riina Sikkut

terviseminister

(allkirjastatud digitaalselt)

Maarjo Mändmaa

kantsler

Lisa 1 „Ravimite piirhinnad“

Lisa 2 „Tervisekassa ravimite loetelu“